মেষ রাশির সপ্তাহ প্যাঁচালী: এ সপ্তাহটি মেষ রাশির জাতক জাতিকার জন্য খুব একটা সুখকর নয়। ব্যবসা ও কর্মসংক্রান্ত ঝামেলার কারনে কিছুটা হতাশ হয়ে পরতে পারেন। শরীর স্বাস্থ্য আপনাকে ভোগাতে পারে। জাতিকারা কাজের লোকের উৎপাতে অতিষ্ট হয়ে উঠবেন। দাম্পত্য সুখ শান্তি ভালো বলা যায়। তবে অবিবাহিতদের বিয়ের কথাবার্তায় হটাৎ বাধা বিপত্তি দেখা দেবে। ব্যবসায়ীরা ব্যবসা নিয়ে চিন্তায় থাকবেন। খুচরা ব্যবসায় আশানুরুপ বেচাকেনা না হওয়াতে ঋণের বোঝা বাড়তে পারে। জীবন সাথীর শরীর স্বাস্থ্য নিয়ে চিন্তিত হতে পারেন। কোনো পার্টনারের আচরনে বিরক্ত হওয়া ছাড়া কিছুই করার থাকবে না। হটাৎ করে প্রবল আর্থিক সঙ্কটে পরে যাবার কারনে চড়া সুদে টাকা ধার করতে হতে পারে। শিল্প কলকারখানার মালিকেরা কোনো প্রকার আইনি জটিলতার সম্মূখীন হতে পারেন। সপ্তাহর শেষ দিকে কোনো ধর্মীয় বা আধ্যত্মীক অনুষ্ঠানে অংশ নেবার যোগ প্রবল। ভাগ্য উন্নতিতে কোনো বয়জেষ্ঠ কাকার সহায়তা পেতে পারেন। বিদেশ যাত্রার যোগ রয়েছে।